Vida Pääbo-Juse

Vida Pääbo-Juse (aastani 1928 Juse, ka Juuse; 22. september 1907 Tartu – 15. detsember 1990 Ibiza, Hispaania) oli eesti maali- ja tekstiilikunstnik.

Ta lõpetas Tartus gümnaasiumi, õppis lühikest aega Tartu Ülikoolis ning 1928. aastast Pallases, kust sai 1932. aastal joonistusõpetaja kutse. Jätkas aastatel 1932–1933 õpinguid Riigi Kunsttööstuskoolis keraamika alal. 1939. aastast õppis Firenze Kuninglikku Kunstiakadeemias monumentaalmaali erialal, täiendas end Budapesti Kunstiakadeemias.

Aastatel 1939–1947 elas ta Itaalias, 1948–1979 Inglismaal ja 1979–1990 Hispaanias, kus ta ka suri.

Ta hülgas 1930. aastate vaibakavandeis ja kangais 1920. aastate traditsioonilise geomeetrilise ja rahvusliku laadi ning kasutas vaba pinnajaotust, stiliseeritud figuure ja taimemotiive. Ta on viljelenud õlimaali, graafikat ja mosaiiki.

 Isiklikku 
Vida Pääbo-Juse oli kaks korda abielus. Abielust tsiviilinsener Max Pääboga sündinud tütar Maire-Ilon on raamatugraafik; teine abikaasa oli Bosko Jovanovic. Tema õde Karin Siim-Juse oli moe- ja teatrikunstnik, õepoeg Rein Siim oli eesti maalikunstnik, arhitekt ja karatetreener.

 Tunnustus 
 1966 Caracase rahvusvahelise võistluse kuldmedal (Simón Bolívari portree eest)

 Kirjandus 
 Eesti kunsti ja arhitektuuri biograafiline leksikon. Tallinn 1996

 Välislingid 
 http://isik.tlulib.ee/index.php?id=2588

Kategooria:Eesti kunstnikud
Kategooria:Eesti tekstiilikunstnikud
Kategooria:Eestlased Itaalias
Kategooria:Eestlased Suurbritannias
Kategooria:Eestlased Hispaanias
Kategooria:Sündinud 1907
Kategooria:Surnud 1990